《舒州寄王介甫》
宋代·曾宰

官居隐几望灊山，不似茅檐旧日闲。
顾我尘沙添白发，怜君道路失朱颜。
江涵秋老鲈鱼美，岸入春风荻笋斑。
此味纵佳吾不乐，惟思一马返乡关。

作者简介：（1022—1068）建昌军南丰人，字子翊。曾巩弟。仁宗嘉祐六年进士。历舒州司户参军、湘潭主簿，所至有能政。善文章，通六经百子，旁究法制度数、声音训诂等。